Na temelju članka  107. Zakona o odgoju i obrazovanju u osnovnoj i srednjoj školi (NN 87./08., 86/09., 92/10.,105/10.,-ispravak, 90/11., 16/12., 86/12., 126/12.,pročišćeni tekst,  94/13.,152/14., 7/17.,68/18, 98/19, 64/20) **ravnatelj Osnovne škole Josipa Račića, Srednjaci 30**  raspisuje

**NATJEČAJ**

**za radno mjesto**

**VODITELJ/ICA RAČUNOVODSTVA** – 1 izvršitelj/ica na 40 sati ukupnog tjednog radnog vremena na određeno vrijeme

 Uz opće uvjete za zasnivanje radnog odnosa propisane Zakonom o radu (NN br. 93/14, 127/17, 98/19), kandidati/tkinje trebaju ispunjavati i uvjete propisane člankom 9. Pravilnika o radu Osnovne škole Josipa Račića, a to su:

-završen preddiplomski ili diplomski sveučilišni studij ekonomije, odnosno poslijediplomski specijalistički studij ekonomije, odnosno stručni studij ekonomije, odnosno viša ili visoka stručna sprema ekonomske struke stečena prema ranijim propisima.

 Uz  vlastoručno potpisanu prijavu na natječaj s naznačenim osobnim imenom, adresom, brojem telefona i e – mail adresom kandidati/tkinje trebaju priložiti:  
životopis, dokaz o stečenoj stručnoj  spremi (diplomu), dokaz o državljanstvu,  uvjerenje nadležnog suda da se protiv kandidata/tkinje ne vodi kazneni postupak za neko od kaznenih djela iz  članka 106. Zakona o odgoju i obrazovanju   u  osnovnoj i srednjoj školi, ne starije od dana raspisivanja natječaja, elektronički zapis o radnom stažu ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od 6 mjeseci.

Kandidati/tkinje dokaze o ispunjavanju uvjeta dostavljaju u preslikama, a prije konačnog izbora kandidat će priložiti izvornike ili ovjerene preslike na uvid.

Kandidat/tkinja  koji se poziva na  pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti sve potrebne dokaze o ostvarivanju prava na prednosti na koje se poziva.

Kandidat/kinja koji se poziva na pravo prednosti pri zapošljavanju u skladu s člankom 102. stavcima 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19), uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakon o hrvatskim braniteljima iz Domovinskog rata i članovima njihovih obitelji , a koji su objavljeni  na poveznici  Ministarstva hrvatskih branitelja:   
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat/tkinja koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN 157/13, 152/14, 39/18, 32/20) dužan je u prijavi na natječaj pozvati se na to pravo i priložiti dokaze o ispunjavanju traženih uvjeta, kao i dokaz o invaliditetu.

Kandidat/tkinja koji se poziva na pravo prednosti pri zapošljavanju u skladu sa člankom 48.f Zakona o zaštiti civilnih i vojnih invalida rada ( NN 33/92, 77/92, 27/93, 58/93, 2/94, 108/95, 108/96, 82/01, 103/03, 148/13, 98/19) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rada i dokaz o tome kako je prestao radni odnos.

Na natječaj se mogu javiti osobe oba spola sukladno članku 13. stavku 3. Zakona o ravnopravnosti spolova ( NN 82/08, 69/17).

Potpunom prijavom smatra se prijava koja sadrži sve podatke i priloge navedene u natječaju.

Sukladno Pravilniku o načinu i postupku zapošljavanja u Osnovnoj školi Josipa Račića, po isteku roka za prijavu na natječaj, Povjerenstvo koje sudjeluje u procjeni kandidata provest će vrednovanje sa kandidatima koji su dostavili pravodobnu i potpunu prijavu te ispunjavaju formalne uvjete natječaja. Odluka o načinu i području vrednovanja kandidata objavit će se na web stranici Škole <http://os-jracica-zg.skole.hr/> istovremeno s objavom natječaja. O terminu provođenja vrednovanja kandidati će biti obaviješteni najkasnije pet dana prije dana određenog za vrednovanje putem web stranice Škole. Kandidati se neće posebno pozivati, te ukoliko se ne pojave na razgovoru, smatrat će se da su odustali od prijave na natječaj.

Kandidati/kinje koji nisu podnijeli/e pravodobnu i potpunu prijavu ili ne ispunjavaju formalne uvjete iz natječaja, ne smatraju se kandidatima/kinjama prijavljenim na natječaj te će im biti dostavljena obavijest na e - mail adresu navedenu u prijavi na natječaj u kojoj se navode razlozi zbog kojih se ne smatraju kandidatom/kinjama prijavljenim na javni natječaj.

Prijavom na natječaj kandidat/tkinja daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Rok za podnošenje  prijava je osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Škole.  
Rezultati natječaja objavit će se na web stranici Osnovne škole Josipa Račića http://os-jracica-zg.skole.hr/. U slučaju sudjelovanja kandidata s pravom prednosti pri zapošljavanju, škola obavijest o odabiru kandidata dostavlja poštom svim kandidatima.

Natječajna dokumentacija se neće vraćati kandidatima.

Prijavu s dokazima o ispunjavanju propisanih uvjeta iz  natječaja dostaviti neposredno ili poštom na  adresu **Osnovna škola Josipa Račića, Srednjaci 30, Zagreb, s naznakom „za natječaj – voditelj/ica računovodstva“.**

Natječaj vrijedi od 17.08.2021. - 25.08.2021.

KLASA:112-01/20-03/04  
URBROJ:251-91-21-03

U Zagrebu 17.08.2021.

RAVNATEJ

Franjo Gudelj, prof.

.